**RETNINGSLINJER FOR PRISER SOM TILDELES AV NFMG UNDER FAGMØTET**

**Priser for beste poster/muntlig innlegg:**

*Programkomiteen utnevner abstract-/posterkomité, arbeidet kan gjerne deles på to komitéer om ønskelig.*

*Abstrakter må være innsendt innen* ***FRISTEN*** *for å bli vurdert for abstract-/muntliginnleggpris. Det er den enkelte / enkelte avdelingen som har ansvar for å følge med på fristen.*

*Det anbefales å lage et skåringssystem (1-5) med utgangspunkt i kriteriene. Når det er gjort bør det tas noe hensyn til senioritet (fagligE kanoner kan forbigås av flinke yngre) og geografisk tilhørighet. Det kan fremme bredere deltagelse på møtet å være litt raus med de yngre og dem fra mindre avdelinger, selv om den faglige kvaliteten selvsagt er avgjørende. Samarbeid på tvers av avdelinger og innad i avdelinger teller positivt.*

Beste poster (6 000 kr reisestipend)

* Studiens vitenskapelige kvalitet
* Kvalitet på innsendt abstract
* Posterens innhold
* Posterens utforming (visuelt og pedagogisk)
* Evt. lightning talk
* Hvor nytt er innholdet og posteren? Er posteren brukt ved tidligere møter?
	+ Poster og innhold bør være rimelig nytt, helst laget inneværende år
	+ Det teller ikke negativt om posteren ble lagt frem ved ESHG
* Er arbeidet publisert?
* Hvor mye av arbeidet (labarbeid, analyse, statistikk, klinisk undersøkelse osv.) er gjort av posterens eier?
* Posterens eier står ved posteren og svarer godt og kort på spørsmål under poster session
* Posteren kan ikke være valgt for muntlig presentasjon
* Prisen er stillings-nøytral

Beste muntlige innlegg (10 000 kr reisestipend)

* Studiens vitenskapelige kvalitet
* Kvalitet på innsendte abstract
* Presentasjonens innhold
* Fremføring og pedagogiske ferdigheter
* Holder tiden
* Er abstractet laget spesifikt til møtet, eller er det resirkulert fra tidligere?
	+ Abstract bør være rimelig nytt, helst laget inneværende år
	+ Det teller ikke negativt om arbeidet er lagt frem ved ESHG
* Er arbeidet publisert?
* Hvor mye av arbeidet (labarbeid, analyse, statistikk, klinisk undersøkelse osv.) er gjort av den som presenterer?
* Svarer godt og tydelig på spørsmål fra salen
* Prisen er stillings-nøytral

**Pris for beste artikkel med LiS som første- eller sisteforfatter:**

*Deles ut av styret i NFMG. Kandidatene nomineres enten av seg selv, kolleger eller leder i fuxx/Yngre genetikere.*

Beste artikkel med LiS som første- eller sisteforfatter (10 000 kr reisestipend)

* Artikkelen må være publisert/tilgjengelig på nett i tidsrommet mellom oktober året før fagmøtet til oktober samme år som fagmøtet.
* Vinneren må være LiS på det tidspunktet artikkelen ble publisert
* Studiens vitenskapelige kvalitet
* Er arbeidet utført samtidig som man er i full jobb som LiS? Eller er det utført mens man var stipendiat/i annen stilling (helt eller delvis)? Forfattere som har vært i minst 80% LIS stilling under arbeidet bør prioriteres. Hensikten med prisen er å fremme vitenskapelig aktivitet blant dem som ikke er allerede aktive.
* Hvor mye av arbeidet (labarbeid, analyse, statistikk, klinisk undersøkelse osv.) er gjort av den aktuelle LiS?
* Er tema relevant for arbeidet som LiS i medisinsk genetikk (enten klinisk eller på laboratoriet)?

*Vedtatt i styret i NFMG 14.05.2019*